# Llwybr Prentisiaethau Cymru mewn Gofal, Chwarae, Dysgu a Datblygiad Plant (Cymru) Lefel 2, Lefel 3, Lefel 4 a Lefel 5

Mae Gofal Cymdeithasol Cymru wedi cytuno ar gynnwys y llwybr hwn. Dyma'r unig lwybr prentisiaeth yn y sector blynyddoedd cynnar sydd wedi'i gymeradwyo i'w ddefnyddio yng Nghymru sy'n gymwys i gael cyllid Medr.

## Cynnwys

[Llwybr Prentisiaethau Cymru mewn Gofal, Chwarae, Dysgu a Datblygiad Plant (Cymru) Lefel 2, Lefel 3, Lefel 4 a Lefel 5 1](#_Toc208593077)

[Cynnwys 2](#_Toc208593078)

[Disgrifiad byr 3](#_Toc208593079)

[Pwrpas y fframwaith 4](#_Toc208593080)

[Cynnwys y rhaglen ddysgu 10](#_Toc208593081)

[Rhaglen(ni) dysgu llwybr prentisiaethau 15](#_Toc208593082)

[Symud ymlaen 20](#_Toc208593083)

[Cyfrifoldebau a hawliau cyflogaeth 25](#_Toc208593084)

[**Llwybr Prentisiaethau Cymru mewn Gofal, Chwarae, Dysgu a Datblygiad Plant Lefel 4 a Lefel 5** 26](#_Toc208593085)

[Cynnwys 27](#_Toc208593086)

[Cynnwys y rhaglen ddysgu 28](#_Toc208593087)

[Gofynion mynediad 28](#_Toc208593088)

[Rhaglen(ni) dysgu llwybr prentisiaethau 29](#_Toc208593089)

[Gofynion ychwanegol eraill 35](#_Toc208593090)

[Cydraddoldeb ac amrywiaeth 36](#_Toc208593091)

[Cyfrifoldebau a hawliau cyflogaeth 37](#_Toc208593092)

[Cyfrifoldebau 37](#_Toc208593093)

[Atodiad 1 38](#_Toc208593094)

## Disgrifiad byr

Mae'r Fframwaith Prentisiaeth Gofal, Chwarae, Dysgu a Datblygiad Plant ar gyfer y rheini sy'n gweithio gyda babanod, plant a phobl ifanc (a'u teuluoedd a'u gofalwyr) mewn lleoliadau neu wasanaethau lle mai gofal, dysgu a datblygiad drwy chwarae yw eu prif bwrpas, er enghraifft:

* meithrinfeydd
* gofal dydd
* creches
* gwarchodwyr plant a
* chylchoedd meithrin.

Mae'n addas i'r rheini sy'n dymuno ymuno â'r sector ac i'r rheini sydd eisoes yn gweithio ynddo ac sy'n dymuno datblygu eu gwybodaeth a'u sgiliau a dod yn alwedigaethol gymwys.

Mae'r Brentisiaeth Sylfaen lefel 2 yn addas ar gyfer y rheini sy'n gweithio dan oruchwyliaeth mewn lleoliadau. Mae'n cadarnhau cymhwysedd galwedigaethol gweithwyr dan oruchwyliaeth yng Nghymru ac yn cyfrannu at ofal plant o ansawdd uchel.

Mae'r Brentisiaeth lefel 3 yn cadarnhau cymhwysedd gweithwyr sy'n gweithredu'n fwy annibynnol, gan arsylwi a chynllunio'r cwricwlwm, cynllunio gweithgareddau a gall gynnwys agweddau ar oruchwylio gweithwyr.

**Nodwch os gwelwch yn dda: Dylai pobl sy'n gweithio mewn amgylchedd ysgol sy'n dilyn y cwricwlwm statudol ymgymryd â'r Fframwaith Cefnogi Addysgu a Dysgu (STL) mwy perthnasol a dylai Gweithwyr Chwarae gwblhau'r Fframwaith Gwaith Chwarae.**

***Cynghorir dysgwyr a chyflogwyr i wirio gyda darparwyr dysgu i drafod y cymhwyster cywir ar gyfer eu rôl***

Gall y rhai sy'n gweithio mewn sectorau iechyd neu flynyddoedd cynnar penodol symud rhwng sectorau, drwy ddefnyddio datblygiad proffesiynol parhaus ac ychwanegol priodol sy'n berthnasol i'r rôl newydd.

**Nodau ac amcanion y fframwaith hwn (Cymru)**

Nod y fframwaith hwn yw:

* hyrwyddo datblygu gweithlu o'r radd flaenaf: cymwys, credadwy, digonol a hyderus.
* cefnogi cyflogwyr i ddarparu'r gweithlu hwn a sicrhau bod gofal plant hygyrch, fforddiadwy ac o ansawdd uchel yn cael ei ddarparu sy'n gwella cyfleoedd a chanlyniadau addysgol plant
* cefnogi Llywodraeth Cymru i gyflawni ei hamcanion polisi mewn perthynas â gofal plant a'i mentrau Dechrau'n Deg a'r Cwricwlwm i Gymru drwy ddarparu gweithlu cynaliadwy o ansawdd uchel
* cefnogi adferiad economaidd Cymru drwy ddarparu gofal plant i deuluoedd sy'n gweithio a gofalwyr.

**Amcanion y fframwaith hwn**

1. Cefnogi datblygiad parhaus gweithlu o ansawdd uchel sydd â dealltwriaeth gyffredin a chyfredol o ymarfer blynyddoedd cynnar a gofal plant yng Nghymru.

2. Sicrhau cyflenwad o weithwyr sy'n gymwys yn alwedigaethol ac yn brofiadol i ddarparu gofal plant a chyfrannu at weithlu effeithiol sy'n sicrhau diogelwch, a datblygiad addysgol a phersonol plant.

3. Cefnogi'r gwaith o ddatblygu gweithlu hyblyg sy'n gallu gweithio ar draws lleoliadau a chefnogi anghenion gwahanol plant

4. Helpu i gadw gweithwyr ac annog symud ymlaen i lefel 3 (ac uwch gymwysterau) lle bo hynny'n briodol ac yn bosibl, (gan gefnogi'r dyheadau yn y Cynllun Gweithlu 10 Mlynedd a'r Safonau Gofynnol Cenedlaethol ar gyfer Gofal Plant a Reoleiddir i blant hyd at 12 oed)

5. Sicrhau darpariaeth barhaus o ofal plant o ansawdd uchel sy'n cefnogi teuluoedd a gofalwyr sy'n gweithio i ymuno â'r gweithlu neu aros yn y gweithlu

6. Sicrhau bod gweithwyr yn cael cymorth i ddatblygu eu sgiliau Cymraeg

7. Hyrwyddo cynhwysiant ac archwilio cyfleoedd i wreiddio ymarfer gwrth-wahaniaethol mewn cymwysterau.

## Pwrpas y fframwaith

Mae'r fframwaith hwn yn darparu'r 'safon aur' o hyfforddiant cychwynnol i ddysgwyr sy'n gweithio mewn lleoliadau blynyddoedd cynnar. Nod y fframwaith hwn yw datblygu gwybodaeth, sgiliau a chymhwysedd galwedigaethol pobl sy'n gweithio gyda babanod, plant a phobl ifanc (gan gynnwys eu teuluoedd a'u gofalwyr) mewn lleoliadau neu wasanaethau (yn bennaf y rheini yn y blynyddoedd cynnar) sy'n canolbwyntio ar ofal, chwarae, dysgu a datblygiad plant.

Gall y fframwaith hwn hefyd fod yn addas ar gyfer rhai gweithwyr cymorth gofal iechyd blynyddoedd cynnar, yn enwedig y rhai sy'n gweithio mewn lleoliadau Dechrau'n Deg. Mae'n addas ar gyfer pobl sy'n dymuno ymuno â'r sector blynyddoedd cynnar neu ofal, chwarae, dysgu a datblygiad plant neu’r sector iechyd blynyddoedd cynnar penodol i blant, ac mae'n darparu cyfleoedd hyfforddi a datblygu i weithwyr sydd eisoes yn cael eu cyflogi yn y sector.

Mae'r holl ofal plant yng Nghymru yn bodoli yng nghyd-destun deddfwriaethol a pholisi:

* Deddf Llesiant Cenedlaethau'r Dyfodol (Cymru) 2015
* Cymraeg 2050 - Miliwn o Siaradwyr Cymraeg
* Cymru Iachach (2018)
* Ffyniant i Bawb (2018) cynllun gweithredu economaidd
* Y Rhaglen Lywodraethu 2021 - 2026
* Confensiwn y Cenhedloedd Unedig ar Hawliau’r Plentyn (CCUHP)
* Y Safonau Gofynnol Cenedlaethol ar gyfer Gofal Plant a Reoleiddir hyd at 12 oed
* Cod Anghenion Dysgu Ychwanegol Cymru 2021.

Tynnir sylw at iechyd, llesiant a rhagolygon babanod, plant a phobl ifanc yn yr holl ddogfennau hyn, ac maent hefyd yn cydnabod yr angen i gael gweithlu medrus iawn i gefnogi eu datblygiad.

*Dyfyniad o'r Cynllun 10 Mlynedd ar gyfer y Gweithlu Gofal Plant, Chwarae a Blynyddoedd Cynnar: Adolygu ac Adnewyddu* (2024):

“Cyhoeddwyd Cynllun Gweithlu 10 Mlynedd y Blynyddoedd Cynnar, Gofal Plant a Gwaith Chwarae yn 2017, ac mae'n nodi ein gweledigaeth i blant o bob cefndir gael y dechrau gorau mewn bywyd, er mwyn sicrhau bod pob plentyn yn gallu cyrraedd ei botensial llawn a byw bywyd iach, ffyniannus a boddhaus. Mae sicrhau bod gennym weithlu medrus, cymwys a chefnogol yn ganolog i gyflawni hyn.

"Am weddill oes y cynllun hwn, byddwn yn gweithio'n ddiflino i ddenu'r bobl iawn i'r sector, i'w cefnogi i ddatblygu fel y gallant ddarparu chwarae, dysgu a gofal o ansawdd uchel. Rydyn ni'n benderfynol bod y gweithlu'n ffynnu, yn teimlo eu bod yn cael eu gwerthfawrogi ac eisiau aros a symud ymlaen yn y sector hynod werthfawr a gwerth chweil hwn.”

Mae gan Lywodraeth Cymru weledigaeth bwerus ar gyfer babanod, plant a phobl ifanc Cymru i sicrhau bod eu hanghenion yn cael eu diwallu a bod eu hawliau'n cael eu parchu er mwyn iddynt gyrraedd eu llawn botensial. Mae gwasanaethau gofal plant a'r blynyddoedd cynnar yn chwarae rhan hollbwysig yn y gwaith o helpu i gyflawni'r weledigaeth hon drwy gefnogi plant a'u teuluoedd a'u gofalwyr, drwy ddarpariaeth o ansawdd uchel. Mae corff sylweddol o dystiolaeth yn dangos bod darpariaeth gofal plant o ansawdd uchel yn cael effaith gadarnhaol ar ddatblygiad plant, yn enwedig plant difreintiedig. Mae cydberthynas uchel rhwng gofal plant o ansawdd uchel a gweithlu cymwys iawn, yn ôl adroddiad Llywodraeth Cymru: Polisi Addysg a Gofal Plentyndod Cynnar (ECEC); Cynllun 10 Mlynedd ar gyfer y Gweithlu Gofal Plant, Chwarae a Blynyddoedd Cynnar: Adroddiadau cynnydd (diweddarwyd ddiwethaf yn 2023)

Amcanion allweddol Llywodraeth Cymru mewn perthynas â gofal plant yw:

* sicrhau ansawdd
* datblygu’r gweithlu
* cydgysylltu rhaglenni gan gynnwys Dechrau'n Deg a'r Cwricwlwm i Gymru
* cefnogi Mentrau Gofal Plant
* sicrhau darpariaeth ddigonol
* datblygu'r seilwaith
* hyrwyddo sector cynhwysol a gwrth-wahaniaethol
* gwella gwybodaeth.

Mae'r fframwaith hwn yn ceisio cefnogi'r llywodraeth a chyflogwyr yn y sector i gyflawni'r nodau hyn.

**Lefel 2**

Ar lefel 2, mae gweithwyr yn darparu gofal sy'n cefnogi cynhwysiant ac sy'n gweithio mewn ffordd wrth-wahaniaethol i gefnogi datblygiad corfforol, deallusol, ieithyddol, emosiynol a chymdeithasol plant.

Byddant yn gweithio dan oruchwyliaeth gweithwyr uwch. Rydym yn disgrifio'r mathau o swyddi y bydd gweithwyr yn eu dal yn nes ymlaen yn y fframwaith.

**Lefel 3**

Ar lefel 3, bydd gweithwyr yn gweithio ar eu liwt eu hunain ac yn arsylwi, yn cynllunio ac yn trefnu gwaith. Mae’r gweithwyr hyn yn darparu gofal sy'n cefnogi cynhwysiant ac ymarfer gwrth-wahaniaethol i gefnogi datblygiad corfforol, deallusol, ieithyddol, emosiynol a chymdeithasol plant.

Byddant yn gweithio'n fwy annibynnol ac efallai y bydd ganddynt rywfaint o weithgareddau datblygu neu oruchwylio ar gyfer gweithwyr eraill.

Bydd rhai gweithwyr lefel 3 yn cael eu cyflogi i gefnogi dwy fenter gan y llywodraeth yng Nghymru, Dechrau'n Deg (ar gyfer plant 0 a 3 oed) a'r Cwricwlwm i Gymru ar gyfer plant 3 ac 8 oed. Byddant yn gweithio mewn rolau fel:

* gweithiwr meithrinfa
* arweinydd neu reolwr cylch chwarae
* gwarchodwr plant yn gweithio ar ei ben ei hun gartref.

**Lefel 4 a 5**

Mae'r fframwaith lefel 4 a 5 mewn gofal, chwarae, dysgu a datblygiad plant ar gyfer y rheini sy'n dymuno arwain ymarfer a rheoli lleoliadau neu wasanaethau gweithwyr lle mai'r prif bwrpas yw gofal, dysgu a datblygiad drwy chwarae.

Mae’r rhain yn cynnwys:

* meithrinfeydd
* gofal dydd
* crèches
* gwarchodwyr plant
* chylchoedd meithrin.

Mae'n addas ar gyfer pobl sydd eisoes yn gweithio yn y sector ac sy'n dymuno datblygu eu gwybodaeth a'u sgiliau a dod yn alwedigaethol gymwys fel uwch ymarferwyr neu arweinwyr a rheolwyr.

Bydd gan y rhai sy'n ymgymryd â'r fframwaith hwn brofiad sylweddol, eisoes â chymhwyster lefel 3 mewn gofal plant neu ymarfer blynyddoedd cynnar a byddant yn bodloni gofynion y Safonau Gofynnol Cenedlaethol. Rhaid i ddysgwyr sy'n ymgymryd â'r fframwaith hwn fod â rôl reoli neu fod yn ymgymryd â gweithgareddau arwain neu reoli er mwyn darparu'r dystiolaeth sy'n ofynnol ar gyfer y cymhwyster cymhwysedd.

Ewch i [fframwaith cymwysterau](https://gofalcymdeithasol.cymru/cymwysterau-ac-ariannu/fframwaith-cymwysterau) Gofal Cymdeithasol Cymru ar gyfer swyddi penodol ym maes blynyddoedd cynnar a gofal plant. Bydd hwn yn egluro pa gymwysterau sy'n ofynnol ar gyfer ymarfer.

**Amlinelliad o’r gweithlu**

Mae Llywodraeth Cymru wedi comisiynu adroddiadau cynhwysfawr i fapio'r gweithlu gofal plant a chwarae yng Nghymru. Mae [Adroddiad Cam 2, a gyhoeddwyd ym mis Gorffennaf 2024](https://www.llyw.cymru/sites/default/files/statistics-and-research/2024-07/mapior-gweithlu-gofal-plant-a-chwarae-adroddiad-cam-2.pdf), yn amcangyfrif bod dros 16,000 o weithwyr yn y sector. Mae'n rhagweld cynnydd o 24% mewn anghenion staffio erbyn 2027/28 o ganlyniad i ehangu’r rhaglen Dechrau'n Deg.

Mae gofal plant o ansawdd da hefyd yn hyrwyddo datblygiad economaidd ac adfywiad Cymru drwy alluogi rhieni i ymuno â'r gweithlu ehangach, neu aros ynddo.

**Pam mae angen i ni ddatblygu'r gweithlu?**

Mae cynnig darpariaeth blynyddoedd cynnar fforddiadwy, hygyrch ac o ansawdd uchel, sydd ar gael ar yr adegau y mae ar rieni ei hangen, yn chwarae rhan hanfodol yn y gwaith o ehangu ein heconomi, gan helpu rhieni i ddychwelyd i'r gwaith a chreu rhagor o gyfleoedd cyflogaeth yn y maes gofal plant ei hun. Mae'r ddarpariaeth hon yn parhau i fod yn bwysig wrth i blant gyrraedd oedran ysgol gan ei bod yn caniatáu i rieni sy'n gweithio barhau i gefnogi eu teuluoedd yn ariannol, gan wybod y bydd eu plant yn cael gofal, yn cael eu cadw'n ddiogel, ac yn cymryd rhan mewn gweithgareddau cadarnhaol.

Mae ymchwil yn dweud wrthym fod addysg gynnar a gofal plant o ansawdd uchel yn arwain at fwy o fanteision hirdymor i'n plant ac yn dylanwadu'n gryf ar eu cyfleoedd mewn bywyd yn y dyfodol. Pan fydd gan y gweithlu'r wybodaeth, y sgiliau a'r ymddygiadau i ddarparu gofal plant a chwarae o ansawdd uchel, gall yr effeithiau ar blant fod yn sylweddol iawn. Mae o fudd arbennig i blant o gefndiroedd difreintiedig, neu blant anabl neu sydd ag anghenion dysgu ychwanegol. *(Cwricwlwm ar gyfer lleoliadau meithrin a ariennir nas cynhelir (2022); Llywodraeth Cymru: Polisi Addysg a Gofal Plentyndod Cynnar (ECEC); Cynllun 10 Mlynedd ar gyfer y Gweithlu Gofal Plant, Chwarae a Blynyddoedd Cynnar: Adroddiadau cynnydd (diweddarwyd ddiwethaf yn 2023)*

Mae gan Gymru eisoes weithlu gofal plant a chwarae ymroddedig a chymwys iawn, ond gwyddom y gallwn wneud mwy i newid canfyddiadau am yrfa yn y sector a sicrhau ei bod yn yrfa ddeniadol i’w dewis. Gall y rheini sy'n dymuno newid gyrfa ddod â phersbectif newydd ac amrywiaeth o brofiad i'r gweithlu. Mae'n bwysig helpu'r sector i ddenu a chadw gweithwyr o safon, i gyrraedd safonau uchel o ran gofal plant ac i ddatblygu gweithlu proffesiynol sy'n ddigon medrus i ymateb i heriau'r degawd nesaf a thu hwnt.

**Mae ansawdd y ddarpariaeth gofal plant a chwarae yn hollbwysig**

Mae angen amrywiaeth o sgiliau ar weithwyr i sicrhau bod ein plant yn cael y cymorth dysgu a datblygu cywir i gyrraedd eu llawn botensial. Rydym am gefnogi gweithwyr i ennill ystod eang o gymwysterau priodol a gwella eu lefelau sgiliau, gyda dull cyffredinol o ymdrin â safonau a chymwysterau ar draws sefydliadau cyhoeddus, preifat a gwirfoddol. Rydym am gefnogi rheolwyr pob lleoliad i anelu at a chyrraedd lefel 5. Byddwn yn cefnogi'r sector drwy ddatblygu llwybrau cynnydd priodol i gyflawni'r cymwysterau hyn ac i gael mynediad at hyfforddiant strwythuredig a llwybrau gyrfa.

“Ar 15 Mawrth 2024, cyhoeddwyd Cynllun Chwarae, Dysgu a Gofal Plentyndod Cynnar (ECPLC), gan ddod â'n holl bolisïau a rhaglenni sy'n ymwneud ag ECPLC o bob rhan o Lywodraeth Cymru at ei gilydd. Mae'r cynllun yn rhoi’r plentyn a datblygiad y plentyn wrth galon popeth a wnawn ac fe'i datblygwyd o amgylch tair thema: ansawdd y ddarpariaeth, mynediad at ddarpariaeth, a chefnogi a datblygu'r gweithlu. Drwy ganolbwyntio ar y themâu hyn, mae'r cynllun yn cefnogi'r gwaith o ddatblygu a darparu cyfleoedd addysg a gofal plant cynhwysol o ansawdd uchel sy'n seiliedig ar chwarae ar gyfer pob babi a phlentyn ifanc 0-5 oed.”

(*Gwefan Llywodraeth Cymru* [*52258\_Cynllun ECPLC Ffeithlun Blynyddol*](https://www.gov.wales/sites/default/files/publications/2025-06/early-years-play-annual-infographic.pdf))

Mae darpariaeth Dechrau'n Deg wedi ehangu o dan gynllun ECPLC. Y prif amcanion ar gyfer ehangu Dechrau'n Deg yw:

* sicrhau bod plant yn cael y dechrau gorau posibl mewn bywyd
* mynd i'r afael â thlodi ac amddifadedd a
* chynyddu darpariaeth gwasanaethau gofal plant o ansawdd uchel a sefydliadau a lleoedd gofal plant cyfrwng Cymraeg.

**Cymorth i gyflogwyr**

Yn 2024, roedd yna:

* 1,064 o warchodwyr plant
* 1,028 o sefydliadau gofal dydd llawn
* 327 o sefydliadau gofal dydd sesiynol
* 10 cyfleuster creche.

*(Adroddiad SASS Arolygiaeth Gofal Cymru 2024).*

Mae cyflogwyr yn parhau i ddefnyddio'r brentisiaeth gofal, chwarae, dysgu a datblygu plant i recriwtio gweithwyr i'r sector ac i gefnogi'r gwaith o ddatblygu gweithwyr presennol i fodloni'r cymhwyster sy'n cael ei ffafrio gan y diwydiant (a chymhwysedd galwedigaethol).

Mae dilyn rhaglen brentisiaeth yn creu gweithiwr/rheolwr cymwys a fydd yn gymwys i'r lefel a ddisgwylir yn y Safonau Gofynnol Cenedlaethol ar gyfer Gofal Plant a Reoleiddir. Mae'r sector blynyddoedd cynnar yn cydnabod, er mwyn diwallu anghenion cyflogwyr a dyheadau'r rhai sy'n defnyddio'r gwasanaethau ac sy’n gweithio ynddynt, bod defnyddio cymwysterau achrededig sy'n diwallu anghenion rheoleiddio'r gweithlu yn dal yn bwysig. Ym maes blynyddoedd cynnar a gofal plant, ceir [fframwaith cymwysterau](https://gofalcymdeithasol.cymru/cymwysterau-ac-ariannu/fframwaith-cymwysterau)  sy'n nodi'r cymwysterau gofynnol a'r cymwysterau a argymhellir ar gyfer ymarfer. Mae cyflogwyr wedi bod yn ymwneud yn agos â datblygu'r cymwysterau sydd yn y fframwaith hwn ac rydym yn parhau i weithio gyda chyflogwyr, drwy grwpiau ffocws, i'w adolygu a gwneud newidiadau iddo.

Bwriad y fframwaith prentisiaeth hwn yw cefnogi datblygiad proffesiynol gweithwyr sydd eisoes yn gweithio yn y diwydiant a bodloni'r cymwysterau a'r gofynion proffesiynol i gefnogi eu taith tuag at arwain a rheoli mewn lleoliadau gofal plant. Mae'n galluogi gweithwyr lefel 2 a 3 i ehangu eu gwybodaeth a'u cymhwysedd i ymgymryd â gweithgareddau mwy cymhleth mewn gwaith gydag babanod, plant a phobl ifanc. Mae'n cyflwyno'r rôl arwain ar lefel 4 gyda'r cyfle i ddatblygu rheolaeth sector-benodol ar lefel 5.

**Darparwyr Dysgu**

Rydym o'r farn bod darparwyr dysgu yn gweithio tuag at y lefelau gorau posibl o ran cyflawni prentisiaethau yn y sector. Fodd bynnag, yn ystod adolygiad Cymwysterau Cymru o system gymwysterau a dysgu'r sector a gyhoeddwyd yn 2016, nodwyd pryderon ynghylch ansawdd a chysondeb. Defnyddiodd Cymwysterau Cymru ei bwerau o dan Ddeddf Cymwysterau Cymru 2015 i gyfyngu ar y cyrff dyfarnu sy'n gallu darparu'r gyfres o gymwysterau ar gyfer y sector. Yn dilyn proses gaffael, penodwyd consortiwm yn cynnwys City and Guilds a CBAC (Y Consortiwm) fel yr unig ddarparwr am gyfnod o 5 mlynedd. Ers 2017, mae Cymwysterau Cymru, y Consortiwm, Gofal Cymdeithasol Cymru ac Addysg a Gwella Iechyd Cymru wedi bod yn gweithio gyda'r sector i ddatblygu cymwysterau sy'n diwallu'r anghenion a'r disgwyliadau sy'n newid ar draws blynyddoedd cynnar a gofal plant yng Nghymru.

Daeth y cyfyngiad ar yr holl gymwysterau yn y gyfres i ben ar 31 Awst 2025. Mae CBAC a City and Guilds wedi cadarnhau y byddant yn parhau i gynnig y cymwysterau hyn. Mae diwedd y cyfyngiad yn golygu y caiff cyrff dyfarnu eraill gyflwyno cymwysterau i'w cymeradwyo yn erbyn meini prawf cymeradwyo a gyhoeddwyd. Rhaid iddynt sicrhau bod y cymwysterau'n gwbl ddwyieithog ac yn ymgysylltu â Gofal Cymdeithasol Cymru i geisio cael eu cynnwys yn y fframwaith cymwysterau.

Mae darparwyr dysgu wedi cymryd rhan weithredol yn y gwaith o ddatblygu'r fframwaith hwn a byddant yn parhau i gymryd rhan mewn adolygiadau yn y dyfodol. **Sylwch nad yw'r fframwaith hwn yn addas i bawb.**

Mae yna Fframwaith Gwaith Chwarae ar wahân ar gyfer diwallu anghenion cyflogwyr a dysgwyr sy'n gweithio gyda phlant hŷn rhwng 8 a 12 oed.

Ceir hefyd Fframwaith Cymorth Dysgu sydd wedi'i gynllunio ar gyfer cynorthwywyr ystafell ddosbarth.

***Cynghorir dysgwyr a chyflogwyr i wirio gyda darparwyr dysgu i drafod y cymhwyster cywir ar gyfer eu rôl***

## Cynnwys y rhaglen ddysgu

Bydd darpariaeth y rhaglen ddysgu yn cynnwys tair elfen orfodol:

* cymwysterau
* sgiliau hanfodol
* hyfforddiant yn y gwaith / y tu allan i’r gwaith

Cyfanswm y gwerth credyd isaf sydd ei angen ar gyfer y llwybr lefel 2 - Gofal, Chwarae, Dysgu a Datblygiad Plant: 77 Credyd

Cyfanswm y gwerth credyd isaf sydd ei angen ar gyfer y llwybr lefel 3 - Gofal, Chwarae, Dysgu a Datblygiad Plant: 92 Credyd

**Gofynion mynediad**

* Nid oes amodau mynediad dysgu ffurfiol ar gyfer y fframwaith hwn, er bod rhai disgwyliadau yn dibynnu ar ba lefel o brentisiaeth sy'n cael ei gwneud. Byddwn yn egluro hyn ymhellach yn y ddogfen fframwaith hon.
* Rhaid i ddarpar ddysgwyr gael archwiliad manwl gan y Gwasanaeth Datgelu a Gwahardd.

Mae cymhwyster Lefel 2 Gofal, Chwarae, Dysgu a Datblygiad Plant: **Craidd** wedi'i anelu at y canlynol:

* dysgwyr ôl-16 yng Nghymru, sy'n gweithio mewn lleoliadau gofal plant rheoleiddiedig gyda theuluoedd/gofalwyr a phlant o dan 8 oed a/neu
* gwasanaethau plant y GIG ar gyfer y rheini sy'n gweithio gyda theuluoedd/gofalwyr a phlant 0-19. Mae hyn yn cynnwys lleoliadau iechyd plant.

Mae'r cymhwyster Lefel 2 Gofal, Chwarae, Dysgu a Datblygiad Plant: **Ymarfer** yn bennaf ar gyfer:

* rhai sy'n gweithio mewn lleoliadau gofal plant rheoleiddiedig gyda theuluoedd/gofalwyr a phlant o dan 8 oed a
* gwasanaethau plant y GIG ar gyfer y rheini sy'n gweithio gyda theuluoedd/gofalwyr a phlant 0-19 oed.

Mae'r cymhwyster Lefel 3 Gofal, Chwarae, Dysgu a Datblygiad Plant: **Ymarfer** yn addas ar gyfer:

* dysgwyr sy'n gweithio mewn lleoliad gofal plant sy'n ymgymryd â rolau a chyfrifoldebau lefel 3
* dysgwyr sydd wedi cyflawni cymhwyster lefel 2 Gofal, Chwarae, Dysgu a Datblygiad Plant: Cymhwyster Craidd neu Ymarfer
* y rhai sy'n gweithio gyda Dechrau'n Deg, a'r rhai sy'n cyflwyno'r cwricwlwm i blant 3 i 7 oed yng Nghymru
* dysgwyr sydd â chymhwyster etifeddol lefel 2 fel y'i rhestrir yn y [Fframwaith Cymwysterau](https://gofalcymdeithasol.cymru/cymwysterau-ac-ariannu/fframwaith-cymwysterau) ar gyfer Gofal Cymdeithasol a Gofal Plant a Reoleiddir yng Nghymru ac sy'n gweithio mewn lleoliad gofal plant.

Anogir yn gryf bod dysgwyr yn cwblhau'r cymhwyster Craidd cyn neu ochr yn ochr â Lefel 2 a 3 Gofal, Chwarae, Dysgu a Datblygiad Plant: Ymarfer, gan y bydd hyn yn ofyniad ar gyfer ymarfer a bennir gan Gofal Cymdeithasol Cymru.

**Sylwch** ei bod yn ofyniad a nodir yn Fframwaith Cymwysterau Gofal Cymdeithasol Cymru ar gyfer gofal cymdeithasol a'r blynyddoedd cynnar a gofal plant y bydd angen y canlynol ar unigolyn sy'n gweithio yn y sector iechyd a gofal plant:

* Lefel 2 Gofal, Chwarae, Dysgu a Datblygiad Plant: Craidd a
* Lefel 2 neu 3 Gofal, Chwarae, Dysgu a Datblygiad Plant: Ymarfer i weithio mewn swyddi penodol.

Rhaid i ddysgwyr ar gyfer y fframwaith hwn fod â diddordeb mewn gweithio gyda phlant (yn enwedig plant ifanc) ac ymrwymiad i wneud hynny a bod yn addas i wneud hynny. Rhagwelir y bydd dysgwyr wedi cael amrywiaeth o brofiadau a chyfleoedd blaenorol.

Mae cyflogwyr ym maes gofal plant yn cynnal archwiliadau'r Gwasanaeth Datgelu a Gwahardd (DBS), a gall rhai troseddau wahardd darpar ddysgwyr rhag cael eu cyflogi, felly cânt eu hatal yn awtomatig rhag cwblhau'r fframwaith. Felly, dylai darpar ddysgwyr drafod unrhyw faterion perthnasol â'u cyflogwr cyn cofrestru. Mae hyn yn un o ofynion rheoliadau diogelu.

Mae angen amrywiaeth o nodweddion a phriodoleddau personol ar yr holl weithwyr yn y sectorau hyn hefyd, ac mae cyflogwyr yn defnyddio mwy a mwy ar recriwtio ar sail gwerthoedd. Mae adnoddau gwahanol ar gael i gyflogwyr ar gyfer recriwtio megis:

* [Canllaw i Recriwtio yn Dda](https://socialcare.wales/cms-assets/documents/A-guide-to-recruiting-well-WEL.pdf)
* Gofal yn Galw, fideo rhyngweithiol i weld sut beth yw gweithio ym maes gofal
* [Cyflwyniad i Gwrs Hyfforddiant Gofal Plant](https://gofalwn.cymru/hyfforddiant/rhaglenni/cyflwyniad-i-ofal-plant?_gl=1*5r2kan*_ga*MzgwMzM2NjY5LjE3NTc0MjQyMDY.*_ga_96NPVE3BY1*czE3NTc0MjQyMDUkbzEkZzEkdDE3NTc0MjUyMzQkajYwJGwwJGgw), y gall cyflogwyr ei gydnabod
* [Cardiau Gyrfa](https://gofalwn.cymru/hyfforddiant/adnoddau-dysgu/cardiau-gyrfa?_gl=1*1h2lbja*_ga*MzgwMzM2NjY5LjE3NTc0MjQyMDY.*_ga_96NPVE3BY1*czE3NTc0MjQyMDUkbzEkZzEkdDE3NTc0MjUyNTckajM3JGwwJGgw), adnodd sy'n darparu gwybodaeth am wahanol rolau ym maes gofal plant
* Gwefan Gofalwn Cymru, sy’n cynnwys llawer o [adnoddau am brentisiaethau](https://gofalwn.cymru/gweithio-mewn-gofal/prentisiaethau?_gl=1*qkhcho*_ga*MzgwMzM2NjY5LjE3NTc0MjQyMDY.*_ga_96NPVE3BY1*czE3NTc0MjQyMDUkbzEkZzEkdDE3NTc0MjUyNzUkajE5JGwwJGgw)

Rhaid i'r asesiad cychwynnol o addasrwydd dysgwyr ar gyfer y rhaglen gynnwys, o leiaf, arwydd bod y dysgwr yn derbyn yr egwyddorion a'r gwerthoedd sy'n sail i weithio gyda phlant, sef:

**Egwyddorion**

* Llesiant y plentyn sydd bwysicaf.
* Mae gweithwyr yn cyfrannu at ofal, dysgu a datblygiad plant ac adlewyrchir hyn ym mhob agwedd ar ymarfer a darpariaeth gwasanaeth.
* Mae gweithwyr yn gweithio gyda rhieni a theuluoedd / gofalwyr ac yn bartneriaid yng ngofal, dysgu a datblygiad plant a nhw yw addysgwyr cyntaf a mwyaf parhaol y plentyn.

**Gwerthoedd**

* Mae anghenion, hawliau a barn y plentyn wrth wraidd yr holl ymarfer a darpariaeth.
* Mae unigoliaeth, gwahaniaeth ac amrywiaeth yn cael eu gwerthfawrogi a'u dathlu.
* Mae cyfle cyfartal ac ymarfer gwrth-wahaniaethol yn cael eu hyrwyddo'n frwd
* Mae iechyd a llesiant plant yn cael eu hyrwyddo'n frwd.
* Mae diogelwch personol a chorfforol plant yn cael ei ddiogelu, gan ganiatáu ar gyfer risg a her fel sy'n briodol i alluoedd y plentyn.
* Cydnabyddir bod hunan-barch, gwytnwch a hunanddelwedd gadarnhaol yn hanfodol i ddatblygiad pob plentyn.
* Perchir cyfrinachedd a chytundebau ynghylch gwybodaeth gyfrinachol fel y bo'n briodol, oni bai fod amddiffyn a llesiant plentyn yn y fantol.
* Rhennir gwybodaeth, sgiliau a gwerthoedd proffesiynol yn briodol er mwyn cyfoethogi profiad plant yn ehangach.
* Mae arfer gorau yn gofyn am fyfyrio a chwilio'n barhaus am welliant.

Gall y broses ddethol gan gyflogwyr, mewn partneriaeth â darparwyr dysgu, gynnwys asesiad cychwynnol lle gofynnir i ddysgwyr a oes ganddynt unrhyw gymwysterau neu brofiad y gellir eu hachredu yn erbyn gofynion y brentisiaeth.

Mae gan gyflogwyr a darparwyr dysgu ddiddordeb mewn dysgwyr sydd:

* yn awyddus ac yn llawn cymhelliant i weithio mewn amgylchedd gofal plant a'r blynyddoedd cynnar
* yn fodlon dilyn cwrs hyfforddi yn y gwaith a’r tu allan i’r gwaith a chymhwyso'r dysgu hwn yn y gweithle
* â phrofiad gwaith blaenorol neu gyflogaeth yn y sector
* yn meddu ar Fagloriaeth Cymru - Mae dysgwyr cyn-16 yn astudio Bagloriaeth Cymru Genedlaethol/Sylfaen CBAC; mae dysgwyr ôl-16 (sy'n astudio ar L3) yn astudio Bagloriaeth Sgiliau Cymru Uwch Lefel 3 CBAC
* â TGAU, Sgiliau Allweddol neu Sgiliau Hanfodol neu gymwysterau cyfatebol, mewn Cymraeg, Saesneg a Mathemateg
* wedi cwblhau, neu'n fodlon cwblhau profion mewn sgiliau rhifedd a chyfathrebu sylfaenol i gyrraedd lefel 1 o leiaf. Sylwch, os nad oes gan ddysgwr y cymwysterau uchod cyn dechrau dysgu, mae'r brentisiaeth yn rhoi cyfle iddynt ennill y cymwysterau Sgiliau Hanfodol perthnasol. Dim ond os caiff y rhain eu cwblhau ochr yn ochr â'r cymwysterau galwedigaethol y gellir cyflawni'r brentisiaeth yn llawn
* yn meddu ar gymwysterau rhyngwladol mewn Saesneg a mathemateg sydd wedi'u dyfarnu'n gyfwerth gan Ganolfan Wybodaeth Genedlaethol y DU (UK ENIC). Bydd angen cyflwyno datganiad cymharedd ENIC fel tystiolaeth ochr yn ochr â thystysgrifau cymwysterau wrth hawlio tystysgrif fframwaith prentisiaeth.

Mae'r tasgau sy'n ofynnol yn y prentisiaethau hyn yn cynnwys bodloni gofynion y swydd. Bydd cyfweliad i sicrhau bod dysgwyr wedi dewis y sector galwedigaethol cywir a bod ganddynt y cymhelliad i fod yn ddysgwr ar brentisiaeth, gan fod ymgymryd â phrentisiaeth yn ymrwymiad mawr i'r unigolyn ac i'r cyflogwr.

Efallai y bydd dysgwyr sydd wedi cwblhau Bagloriaeth Cymru neu gyrsiau coleg amser llawn eraill wedi cwblhau unedau neu gyrsiau (er enghraifft y cymhwyster Craidd Lefel 2) a fydd yn darparu credyd neu wybodaeth tuag at y brentisiaeth sylfaen neu'r brentisiaeth ym maes gofal, chwarae, dysgu a datblygiad plant. Mae prosesau ar gael i sicrhau nad yw dysgwyr sydd â gwybodaeth, cymwysterau a phrofiad blaenorol dan anfantais o ganlyniad i orfod ailadrodd dysgu. Bydd darparwyr hyfforddiant/colegau a chyrff dyfarnu yn gallu rhoi cyngor ar y rheolau presennol ar gyfer achredu dysgu blaenorol a chydnabod profiad blaenorol. Mae llaciadau neu brocsïaid ar gyfer cymwysterau sgiliau trosglwyddadwy (Cyfathrebu a Chymhwyso Rhif) ac mae'r manylion hyn ar gael ar [wefan Tystysgrif Prentisiaethau Cymru (ACW)](https://acwcerts.co.uk/web/wp-content/uploads/2025/04/Essential-Skills-Guidance-Document-SASW-Feb-2019.pdf).

Dylid nodi bod y cymwysterau ymarfer yn y fframwaith hwn yn gofyn am gasglu tystiolaeth o weithgareddau gwaith go iawn, felly mae'n rhaid i bobl sy'n ymgymryd â'r cymwysterau lefel 2, 3, 4 a 5 fod yn ymgymryd â thasgau sy'n bodloni'r disgrifyddion lefel ar gyfer eu rôl, er mwyn cwblhau'r cymhwyster.

**Beth i'w ystyried wrth ymgeisio**

Bydd llawer o gyflogwyr yn chwilio am sgiliau a rhinweddau dymunol mewn darpar ddysgwyr. Gallai’r rhain gynnwys:

* rhoi hawliau a safbwyntiau babanod, plant, pobl ifanc a theuluoedd a gofalwyr wrth galon pob ymarfer
* bod unigoliaeth, gwahaniaeth ac amrywiaeth yn cael eu gwerthfawrogi a'u dathlu
* bod cyfle cyfartal ac ymarfer gwrth-wahaniaethol yn cael eu hyrwyddo'n frwd
* cymhelliant i weithio a llwyddo o fewn y sector(au)
* sgiliau rhyngbersonol, sgiliau cyfathrebu llafar a chorfforol effeithiol.
* hyrwyddo iechyd a llesiant babanod, plant a phobl ifanc
* parchu cyfrinachedd a chytundebau ynghylch gwybodaeth gyfrinachol oni bai fod diogelwch a llesiant mewn perygl
* parodrwydd i ymgymryd â rhaglenni hyfforddi a dysgu a chymhwyso'r dysgu hwnnw yn y gweithle
* y gallu i weithio mewn timau bach anffurfiol, gan ddangos sgiliau gwrando a chyfrannu at wneud penderfyniadau ac ymarfer proffesiynol
* safon y cyfathrebu a'r rhifedd sy'n ofynnol ar gyfer gofynion y swydd.

## Rhaglen(ni) dysgu llwybr prentisiaethau

**Lefel 2**: **Gofal, Chwarae, Dysgu a Datblygiad Plant**

**Cymwysterau**

Rhaid i ddysgwyr ennill un o'r cymwysterau Gwybodaeth / Craidd a Chymhwysedd / Ymarfer isod:

**Lefel 2 - Gofal, Chwarae, Dysgu a Datblygiad Plant: Craidd**

|  |  |  |  |  |  |
| --- | --- | --- | --- | --- | --- |
| Corff dyfarnu | Rhif y cymhwyster | Gwerth Credydau | Cyfanswm oriau'r cymhwyster | Cymhwysedd / gwybodaeth / cyfun | Cymhwyster  asesiad  iaith/ ieithoedd |
| WJEC | C00/4848/4 | 30 | 300 | Gwybodaeth | Saesneg-Cymraeg |

**Lefel 2 - Gofal, Chwarae, Dysgu a Datblygiad Plant: Ymarfer**

|  |  |  |  |  |  |
| --- | --- | --- | --- | --- | --- |
| Corff dyfarnu | Rhif y cymhwyster | Gwerth Credydau | Cyfanswm oriau'r cymhwyster | Cymhwysedd / gwybodaeth / cyfun | Cymhwyster  asesiad  iaith/  ieithoedd |
| City and Guilds | C00/1245/8 | 35 | 350 | Cymhwysedd | Saesneg-Cymraeg |

**Sgiliau Hanfodol Cymru (ESW)**

Saesneg-Cymraeg yw ieithoedd asesu cymwysterau Sgiliau Hanfodol Cymru

|  |  |  |
| --- | --- | --- |
| Lefel 2: Gofal, Chwarae, Dysgu a Datblygiad Plant | Lefel | Gwerth credyd isaf |
| Cyfathrebu | 1 | 6 |
| Cymhwyso Rhif | 1 | 6 |
| Llythrennedd Digidol | Amh | Amh |

**Hyfforddiant yn y gwaith / y tu allan i’r gwaith.**

|  |  |  |
| --- | --- | --- |
| Llwybr | Isafswm Oriau Hyfforddiant Yn y Gwaith | Isafswm Oriau Hyfforddiant Y Tu Allan i'r Gwaith |
| Lefel 2: Gofal, Chwarae, Dysgu a Datblygiad Plant | 350 | 420 |

**Manylion Cymhwyster Yn y Gwaith / Y Tu Allan i’r Gwaith (Isafswm credyd ac oriau)**

Mae cyfanswm y cymwysterau Gwybodaeth/Craidd yn isafswm o 30 credyd, ac mae'r cymwysterau Cymhwysedd/Ymarfer yn isafswm o 35 credyd. Gyda'r cymwysterau Sgiliau Hanfodol Cymru gofynnol yn 12 credyd, mae gan y llwybr hwn sgôr credyd o 77.

Cyfanswm yr oriau hyfforddi - sy'n cynnwys dysgu yn y gwaith a’r tu allan i’r gwaith ar gyfer y Llwybr hwn - yw isafswm o 770 o oriau hyfforddi. (dros 12 mis)

Manylion Sgiliau Hanfodol Yn y Gwaith / y Tu Allan i’r Gwaith (isafswm credyd ac oriau)

* 6 credyd / 45 GLH Lefel 1 Sgiliau Hanfodol Cymru Cyfathrebu

6 credyd / 45 GLH Lefel 1 Sgiliau Hanfodol Cymru Cymhwyso Rhif

**Lefel 3**: **Gofal, Chwarae, Dysgu a Datblygiad Plant**

**Cymwysterau**

Rhaid i ddysgwyr ennill un o'r cymwysterau Gwybodaeth / Craidd a Chymhwysedd / Ymarfer isod:

**Lefel 2 - Gofal, Chwarae, Dysgu a Datblygiad Plant Cymhwyster Craidd**

|  |  |  |  |  |  |
| --- | --- | --- | --- | --- | --- |
| Corff dyfarnu | Rhif y cymhwyster | Gwerth Credydau | Cyfanswm oriau'r cymhwyster | Cymhwysedd / gwybodaeth / cyfun | Cymhwyster  asesiad  iaith/ieithoedd |
| WJEC | C00/4848/4 | 30 | 300 | Gwybodaeth | Saesneg-Cymraeg |

**Lefel 3 - Gofal, Chwarae, Dysgu a Datblygiad Plant Ymarfer**

|  |  |  |  |  |  |
| --- | --- | --- | --- | --- | --- |
| Corff dyfarnu | Rhif y cymhwyster | Gwerth Credydau | Cyfanswm oriau'r cymhwyster | Cymhwysedd / gwybodaeth / cyfun | Cymhwyster  asesiad  iaith/  ieithoedd |
| City and Guilds | C00/1245/9 | 50 | 500 | Cymhwysedd | Saesneg-Cymraeg |

**Sgiliau Hanfodol Cymru (ESW)**

Saesneg-Cymraeg yw ieithoedd asesu cymwysterau Sgiliau Hanfodol Cymru

|  |  |  |
| --- | --- | --- |
| Lefel 3: Gofal, Chwarae, Dysgu a Datblygiad Plant | Lefel | Gwerth credyd isaf |
| Cyfathrebu | 2 | 6 |
| Cymhwyso Rhif | 1 | 6 |
| Llythrennedd Digidol | Amh | Amh |

**Hyfforddiant Yn y Gwaith / Y Tu Allan i’r Gwaith**

|  |  |  |
| --- | --- | --- |
| Llwybr | Isafswm Oriau hyfforddiant Yn y Gwaith | Isafswm Oriau hyfforddiant Y Tu Allan i'r Gwaith |
| Lefel 3: Gofal, Chwarae, Dysgu a Datblygiad Plant | 500 | 312 |

Manylion Cymhwyster Yn y Gwaith / Y Tu Allan i’r Gwaith (Isafswm credyd ac oriau)

Mae cyfanswm y cymwysterau Gwybodaeth/Craidd yn isafswm o 30 credyd, ac mae'r cymwysterau Cymhwysedd/Ymarfer yn isafswm o 50 credyd. Gyda'r cymwysterau Sgiliau Hanfodol Cymru gofynnol yn 12 credyd, mae gan y llwybr hwn sgôr credyd o 92

Cyfanswm yr oriau hyfforddi - sy'n cynnwys dysgu yn y gwaith a’r tu allan i’r gwaith ar gyfer y Llwybr hwn yw 812 o oriau hyfforddi (dros 18 mis).

Manylion Sgiliau Hanfodol Yn y Gwaith / Y Tu Allan i’r Gwaith (isafswm credyd ac oriau):

* 6 credyd / 45 GLH Lefel 2 Sgiliau Hanfodol Cymru Cyfathrebu
* 6 credyd / 45 GLH Lefel 1 Sgiliau Hanfodol Cymru Cymhwyso Rhif.

**Gofynion ychwanegol eraill**

Dim.

**Swyddi**

Ewch i [fframwaith cymwysterau](https://gofalcymdeithasol.cymru/cymwysterau-ac-ariannu/fframwaith-cymwysterau) Gofal Cymdeithasol Cymru ar gyfer swyddi penodol ym maes gofal cymdeithasol. Bydd hwn yn egluro pa gymwysterau sy'n ofynnol ar gyfer cofrestru ac sy'n cael eu hargymell ar gyfer ymarfer.

I edrych ar amrywiaeth o swyddi yn y sector gofal plant, ewch i [wefan Gofalwn Cymru](https://gofalwn.cymru/gweithio-mewn-gofal/gofal-plant?_gl=1*6g933k*_ga*MzgwMzM2NjY5LjE3NTc0MjQyMDY.*_ga_96NPVE3BY1*czE3NTc0MjQyMDUkbzEkZzEkdDE3NTc0MjUzNzkkajYwJGwwJGgw) i gael straeon pobl go iawn.

**Lefel 2 Gofal, Chwarae, Dysgu a Datblygiad Plant**

|  |  |
| --- | --- |
| **Swydd** | **Disgrifiad o’r swydd** |
| **Cynorthwyydd / gweithiwr creche / gofal dydd** | Yn darparu gofal dydd i blant mewn rôl sydd ddim yn cael ei goruchwylio.  Mae meithrinfeydd dydd a crèches yn darparu gofal plant i blant o'u genedigaeth nes iddynt fynd i'r ysgol. Maent yn cynnig amgylchedd diogel lle gall plant ddysgu. Byddwch yn helpu i gynllunio a threfnu gweithgareddau hwyliog ac addysgol. Byddwch yn diwallu anghenion personol y plant, gan gynnwys bwydo a newid. |
| **Gweithiwr / cynorthwyydd cyn-ysgol / gofal dydd sesiynol** | Yn darparu gofal dydd i blant mewn rôl heb oruchwylio.  Byddwch yn gweithio mewn tîm, er mwyn creu awyrgylch diogel, croesawgar a chynhwysol i blant. Byddwch hefyd yn arsylwi a chofnodi datblygiad plant, a chynllunio gweithgareddau i gefnogi eu dysgu parhaus. |

**Lefel 3 Gofal, Chwarae, Dysgu a Datblygiad Plant**

|  |  |
| --- | --- |
| **Swydd** | **Disgrifiad o’r swydd** |
| **Ymarferydd / Gweithiwr Dechrau'n Deg** | Mae gweithiwr Dechrau’n Deg yn darparu gofal a chymorth i blant gyda’u dysgu a’u datblygiad mewn rôl oruchwylio, neu mewn rôl sydd ddim yn cael ei goruchwylio.  Nod y rôl yw sicrhau bod plant yn cael profiad o amrywiaeth eang o gyfleoedd chwarae arbrofol a chreadigol mewn amgylchedd diogel a chroesawgar. |
| **Cynorthwyydd / gweithiwr creche / gofal dydd** | Drwy weithio mewn tîm, byddwch yn helpu i greu awyrgylch diogel, croesawgar a chynhwysol i blant, a hynny er mwyn cefnogi eu gofal, eu chwarae, eu dysgu a’u datblygiad. Byddwch yn arsylwi ac yn cofnodi datblygiad, cynnydd, diddordebau ac unrhyw broblemau a allai godi. Byddwch yn llunio gweithgareddau addysgol i gefnogi eu dysgu parhaus.  Byddwch yn darparu gofal fel bwydo, newid clytiau, a gosod trefn reolaidd. Byddwch yn annog plant i gymdeithasu, ac yn eu helpu i ddarganfod diddordebau newydd. Byddwch hefyd yn paratoi plant i ymuno â’r lefel nesaf o ofal yn yr ysgol. |
| **Dirprwy reolwr creche / gofal dydd** | Mae’r uwch ymarferydd yn ysgwyddo cyfrifoldebau arbenigol neu ychwanegol yn y ddarpariaeth gofal dydd. Mae’n bosibl y byddech hefyd yn gweithredu ar ran y rheolwr pan na fyddai'n bresennol. Y dirprwy reolwr sy’n gyfrifol am ddirprwyo ar ran y rheolwr i bennu’r cyfeiriad a threfnu bod y ddarpariaeth gofal dydd yn cael ei rhedeg yn effeithiol. Mae’n bosibl mai’r dirprwy reolwr fyddai’r “person â chyfrifoldeb”. |
| **Rheolwr / person â chyfrifoldeb mewn gofal dydd / creche** | Y rheolwr sy’n gyfrifol am bennu’r cyfeiriad gweithredol, ac am drefnu bod y ddarpariaeth gofal dydd yn cael ei rhedeg yn effeithiol. Y rheolwr yw’r “person â chyfrifoldeb” fel arfer, ac mae’n bosibl mai dyna pwy fydd y “person cofrestredig” hefyd. |
| **Cynorthwyydd gwarchod plant** | Gall cynorthwyydd gwarchod plant fod yn weithiwr cyflogedig neu'n wirfoddolwr mewn rôl gyflogedig neu wirfoddol sy'n gweithio gyda phlant dan warchodwr plant cofrestredig.  Mae gwarchodwyr plant cofrestredig yn weithwyr gofal plant proffesiynol sy’n darparu gofal ac addysg i blant hyd at 12 oed mewn eiddo domestig nad yw’n gartref i'r plentyn. |
| **Gwarchodwr plant** | Mae gwarchodwyr plant cofrestredig yn weithwyr gofal plant proffesiynol sy’n darparu gofal ac addysg i blant hyd at 12 oed mewn eiddo domestig nad yw’n gartref i'r plentyn. |
| **Ymarferydd gofal dydd sesiynol / cyn ysgol** | Mae ymarferwyr yn darparu amgylchedd diogel, diddorol a gwerth chweil i'r plant ifanc yn eu gofal lle gallant ddatblygu a thyfu. Maent yn darparu gofal corfforol, cymdeithasol a deallusol o safon uchel. |
| **Dirprwy reolwr gofal dydd sesiynol / cyn ysgol** | Mae’r uwch ymarferydd yn ysgwyddo cyfrifoldebau arbenigol neu ychwanegol yn y ddarpariaeth. Mae’n bosibl y byddai’r uwch ymarferydd hefyd yn gweithredu ar ran y rheolwr pan na fyddai'n bresennol. Y dirprwy reolwr sy’n gyfrifol am ddirprwyo ar ran y rheolwr i bennu’r cyfeiriad a threfnu bod y lleoliad/darpariaeth yn cael ei rhedeg yn effeithiol. Mae’n bosibl mai’r dirprwy reolwr fyddai’r “person â chyfrifoldeb” |
| **Rheolwr / person â chyfrifoldeb mewn gofal dydd sesiynol / cyn ysgol** | Mae'r rheolwr yn gweithio gyda'i dîm, plant a theuluoedd a gofalwyr i greu amgylchedd diogel, cynhwysol ac o ansawdd uchel i ddiwallu anghenion y plant sy'n mynychu'r lleoliad.  Maent yn gyfrifol am redeg y lleoliad o ddydd i ddydd, gan roi arweiniad, goruchwyliaeth a chefnogaeth i’r tîm. Maent hefyd yn recriwtio ac yn darparu hyfforddiant parhaus i weithwyr ac yn cynnal cyllidebau meithrinfeydd. |

## Symud ymlaen

**Lefel 2**

**Symud ymlaen i'r brentisiaeth**

Bydd dysgwyr yn dod o amrywiaeth eang o gefndiroedd, gan gynnwys:

* ysgolion a cholegau
* gweithio
* profiad gwaith
* diweithdra (o bosibl drwy gyrsiau cyn cyflogi)
* hyfforddiant neu brofiad yn y sector
* ar ôl colli swydd
* cymwysterau gwybodaeth galwedigaethol o'r sector (yn enwedig cymwysterau lefel 1 a 2)
* Cymdeithas Bagloriaeth Cymru (PLL), Iechyd a Datblygiad. Dysgwyr cyn-16 yn dilyn Bagloriaeth Cymru Cenedlaethol/Sylfaen CBAC
* [Cyflwyniad Gofalwn Cymru i Ofal Plant.](https://gofalwn.cymru/hyfforddiant/rhaglenni/cyflwyniad-i-ofal-plant?_gl=1*1ammuhu*_ga*MzgwMzM2NjY5LjE3NTc0MjQyMDY.*_ga_96NPVE3BY1*czE3NTc0MjQyMDUkbzEkZzEkdDE3NTc0MjU0MTYkajIzJGwwJGgw)

Mae llawer o gymwysterau'n cynnig cefndir rhagorol o wybodaeth a dealltwriaeth i gefnogi dysgu yn y fframwaith hwn. Gweler y [Fframwaith Cymwysterau ar gyfer y blynyddoedd cynnar a gofal plant](https://gofalcymdeithasol.cymru/cymwysterau-ac-ariannu/fframwaith-cymwysterau)

**Symud ymlaen o'r brentisiaeth**

Mae symud ymlaen yn y sector blynyddoedd cynnar a gofal plant yn cynnig amrywiaeth eang o gyfleoedd i ddysgwyr ymgymryd â rolau a chyfrifoldebau newydd. Ni ddylid ystyried symud ymlaen fel rhywbeth fertigol yn unig chwaith. Mewn rhai achosion, gall symud ymlaen i rôl arall ar yr un lefel fod yr un mor werth chweil gan ei fod yn cynnig cyfle i ddatblygu sgiliau a gwybodaeth newydd. Gall hyn gynnwys rôl fwy arbenigol mewn lleoliad gwahanol a bydd yn cynnwys hyfforddiant a phrofiad ychwanegol.

**Symud ymlaen i brentisiaeth lefel 3 mewn gofal, chwarae, dysgu a datblygiad plant (lle mae cyfleoedd gwaith ar gael).**

Edrychwch ar y tabl uchod i weld swyddi lefel 3.

**Sylwch** nad yw prentisiaethau ym maes gofal, chwarae, dysgu a datblygiad plant wedi'u cynllunio i ddilyn symud ymlaen o ran lefelau, ond maent yn gysylltiedig â swyddi a swyddogaethau. Felly, ni all dysgwyr symud ymlaen oni bai eu bod yn ymgymryd â rôl a chyfrifoldebau newydd. Rhaid i ddysgwyr fod yn ymgymryd â thasgau lefel 3 yn eu swydd er mwyn gallu cwblhau'r brentisiaeth lefel 3. Mae hyn yn ofynnol i ddangos cymhwysedd galwedigaethol.

Mae amrywiaeth o gymwysterau galwedigaethol yn cael eu cynnig gan sefydliadau dyfarnu drwy golegau a darparwyr dysgu eraill i helpu gyda symud ymlaen a datblygu sgiliau arbenigol. Mae’r rhain yn cynnwys:

* ymchwil a chynllunio cwricwlwm
* gwybodaeth am ddatblygu busnes
* cyngor a hyfforddiant i gefnogi hunangyflogaeth
* dechrau busnes newydd ym maes gofal plant.

Nid oes yn rhaid i weithwyr ddechrau prentisiaeth ar lefel 2. Os ydynt yn cyflawni swyddogaethau rôl lefel 3, gallent ddechrau'n uniongyrchol ar brentisiaeth lefel 3, os yw'r holl amodau eraill yn bodloni gofynion y fframwaith.

**Lefel 3**

**Symud ymlaen i'r brentisiaeth**

Bydd dysgwyr yn dod o amrywiaeth eang o gefndiroedd, gan gynnwys:

* ysgolion a cholegau
* gweithio
* profiad gwaith
* diweithdra (o bosibl drwy gyrsiau cyn cyflogi)
* hyfforddiant neu brofiad yn y sector
* ar ôl colli swydd
* cymwysterau gwybodaeth galwedigaethol o'r sector (yn enwedig cymwysterau lefel 1 a 2)
* Cymdeithas Bagloriaeth Cymru (PLL), Iechyd a Datblygiad. Mae dysgwyr ôl-16 (sy'n astudio ar Lefel 3) yn astudio Bagloriaeth Sgiliau Cymru Uwch Lefel 3 CBAC
* Prentisiaethau sylfaen.

[Cyflwyniad Gofalwn Cymru i Ofal Plant](https://gofalwn.cymru/hyfforddiant/rhaglenni/cyflwyniad-i-ofal-plant?_gl=1*1pa9ay6*_ga*MzgwMzM2NjY5LjE3NTc0MjQyMDY.*_ga_96NPVE3BY1*czE3NTc0MjQyMDUkbzEkZzEkdDE3NTc0MjU0NDckajYwJGwwJGgw).

Mae cyflawni ar lefel 3 yn dangos y gallu i nodi a defnyddio dealltwriaeth, dulliau a sgiliau perthnasol i gwblhau tasgau a mynd i'r afael â phroblemau sydd, er eu bod wedi'u diffinio'n dda, yn cynnwys rhywfaint o gymhlethdod. Mae'n cynnwys ysgwyddo'r cyfrifoldeb dros gychwyn a chwblhau tasgau a gweithdrefnau yn ogystal ag arfer ymreolaeth a chrebwyll o fewn paramedrau cyfyngedig. Mae hefyd yn dangos ymwybyddiaeth o wahanol safbwyntiau neu ymagweddau mewn maes astudio neu faes gwaith.

**Symud ymlaen o'r brentisiaeth**

Mae cwblhau cymhwyster lefel 3 gofal, chwarae, dysgu a datblygiad plant: **Ymarfer** yn galluogi dysgwyr i weithio fel gweithiwr gofal plant lefel 3 cymwysedig heb oruchwyliaeth ac, mewn llawer o leoliadau gwaith, mewn rôl arwain.

Mae'r cymhwyster yn paratoi dysgwyr i symud ymlaen i'r canlynol:

* Lefel 4 Ymarfer Proffesiynol mewn Gofal, Chwarae, Dysgu a Datblygiad Plant
* Lefel 4 Paratoi ar gyfer Arwain a Rheoli ym maes Gofal, Chwarae, Dysgu, a Datblygiad Plant
* Lefel 5 Arwain a Rheoli ym maes Gofal, Chwarae, Dysgu a Datblygiad Plant: Ymarfer (os mewn rôl berthnasol).

Gall symud ymlaen i addysg uwch (AU) ar gyfer cymwysterau Lefel 4, 5 a 6 fod yn opsiwn, ac efallai y bydd modd defnyddio cymwysterau prentisiaeth tuag at ofynion mynediad.

Ni ddylid ystyried symud ymlaen fel rhywbeth fertigol yn unig chwaith, fel y nodir yn yr adran symud ymlaen Lefel 2. Mewn rhai achosion, gall symud ymlaen i rôl arall ar yr un lefel fod yr un mor werth chweil gan ei fod yn cynnig cyfle i ddatblygu sgiliau a gwybodaeth newydd.

Mae cyfleoedd i weithwyr gael hyfforddiant pellach neu asesiad o gymhwysedd sy'n eu galluogi i symud i swyddi rheoli eraill. Mewn llawer o leoliadau blynyddoedd cynnar, cymhwyster lefel 3 yw'r gofyniad, ond mewn lleoliadau Dechrau'n Deg mae angen cymhwyster lefel 5, ac mae gan Lywodraeth Cymru uchelgais i ymestyn hyn i leoliadau eraill sydd wedi'u cynnwys yn ei chynllun gweithlu 10 mlynedd.

* Cyfeirir uchod at gymwysterau galwedigaethol Lefel 4 a 5 sy'n benodol i'r sector
* Sgiliau datblygu busnes i fod yn hunangyflogedig a chreu busnesau gofal plant newydd.

Mae amrywiaeth o raddau sylfaen a graddau blynyddoedd cynnar gyda statws ymarferydd ar gael ledled Cymru sy'n cynnig cymhwyster a gydnabyddir i ymarfer fel ymarferydd blynyddoedd cynnar. Mae pob un ohonynt yn cynnwys Statws Ymarferydd Blynyddoedd Cynnar (EYPS) yn eu teitl. Efallai y bydd rhywfaint o symud ymlaen hefyd o ran cael mynediad at raddau gwaith chwarae, addysgu, gwaith cymdeithasol neu nyrsio a hyfforddiant proffesiynol. Fodd bynnag, byddai symud ymlaen i'r llwybrau hyn yn ei gwneud yn ofynnol i'r ymgeisydd fodloni'r gofynion mynediad AU a chwblhau'r rhaglen radd 3 blynedd

I symud ymlaen i brentisiaethau lefel 4 a 5 ac ymhellach, darllenwch yr wybodaeth yn nes ymlaen yn y ddogfen fframwaith hon.

**Cydraddoldeb ac amrywiaeth**

Mae Llywodraeth Cymru wedi ymrwymo i Gymru sy'n fwy cyfartal, drwy Ddeddf Llesiant Cenedlaethau'r Dyfodol. Mae Llywodraeth Cymru hefyd yn “credu y dylai pob person gael ei drin yn deg, ac rydym yn gweithio tuag at Gymru fwy cyfartal, gwlad sy'n sicrhau mynediad cyfartal at wasanaethau, sy'n mynd i'r afael ag anghydraddoldeb a gwahaniaethu ac sy'n ceisio canlyniadau tecach i'n holl ddinasyddion, nawr ac yn y dyfodol.” (Jane Hutt AS, Ysgrifennydd y Cabinet dros Gyfiawnder Cymdeithasol, y Trefnydd a'r Prif Chwip: Cynllun Strategol Cydraddoldeb a Hawliau Dynol 2025 i 2029).

Mae'n bwysig bod llwybrau prentisiaeth yn gynhwysol ac yn gallu dangos dull gweithredol o nodi a chael gwared ar rwystrau rhag mynediad a symud ymlaen. Dylai llwybrau hybu cyfle cyfartal rhwng y rheini sy'n rhannu nodweddion gwarchodedig a'r rheini nad ydynt yn eu rhannu, fel y nodir yn Neddf Cydraddoldeb 2010.

Y nodweddion gwarchodedig a nodir yn y Ddeddf Cydraddoldeb yw

* oedran
* anabledd
* ailbennu rhywedd
* hil
* crefydd neu gred
* rhyw
* cyfeiriadedd rhywiol
* beichiogrwydd a mamolaeth.

Mae priodas a phartneriaeth sifil hefyd wedi'u cynnwys, er dim ond mewn perthynas â'r gofyniad i ddileu gwahaniaethu mewn cyflogaeth.

Rhaid i ddarparwyr hyfforddiant a chyflogwyr hefyd gydymffurfio â'r ddyletswydd arall o dan Ddeddf Cydraddoldeb 2010 i sicrhau nad oes gwahaniaethu yn erbyn dysgwyr o ran mynediad i'r diwydiant ar sail y naw nodwedd warchodedig hynny. Gellir ystyried addasiadau rhesymol yn unol â gofynion y cymhwyster.

Yn draddodiadol, mae gwaith gofal plant wedi cael ei ddarparu gan fenywod. Mae ymgyrchoedd recriwtio wedi cynnwys denu mwy o ddynion, pobl ifanc a gweithwyr rhyngwladol i'r proffesiwn i sicrhau y gellir cynnig gofal fel bod babanod, plant a phobl ifanc yn cael y dechrau gorau i gyrraedd eu llawn botensial.

Mae cyrff y sector yn parhau i godi ymwybyddiaeth o'r angen i hyrwyddo cydraddoldeb ac ymarfer gwrth-wahaniaethol ymysg cyflogwyr, darparwyr hyfforddiant a dysgwyr, er mwyn ceisio annog recriwtio lleol i adlewyrchu'r gymuned. Mae data cwblhau prentisiaethau yn rhoi cipolwg ar sut mae prentisiaethau'n adlewyrchu cydraddoldeb ac amrywiaeth ledled Cymru.

Mae ein gwybodaeth am y farchnad lafur hefyd yn dangos ei bod yr un mor bwysig ein bod yn cynyddu nifer y siaradwyr Cymraeg mewn gofal plant ac yn gwella mynediad at wasanaethau drwy gyfrwng y Gymraeg drwy'r fenter hon. Bydd hyn yn helpu i fodloni disgwyliad Llywodraeth Cymru mewn perthynas â Cymraeg 2025: Miliwn o Siaradwyr. Gellir gwneud prentisiaethau yng Nghymru yn Gymraeg neu'n ddwyieithog.

Mae gan gyrff cyfrifol y sector hefyd ddeunyddiau ar gael i hyrwyddo ac ymgysylltu â dysgwyr a chyflogwyr. Mae hyn wedi golygu cynhyrchu deunyddiau dwyieithog, sy'n hyrwyddo gweithlu amrywiol.

## [Cyfrifoldebau a hawliau cyflogaeth](bookmark://ERR)

Nid yw Cyfrifoldebau a Hawliau Cyflogaeth yn orfodol mwyach. Ond argymhellir bod pob dysgwr (yn enwedig y grŵp 16 -18 oed) yn derbyn rhaglen gynefino gan y cwmni.

**Cyfrifoldebau**

Cyfrifoldeb y darparwr hyfforddiant a'r cyflogwr yw sicrhau bod gofynion y llwybr hwn yn cael eu cyflawni yn unol â Chanllawiau Prentisiaethau Llywodraeth Cymru/Medr.

Mae rhagor o wybodaeth ar gael gan **Medr**.

# **Llwybr Prentisiaethau Cymru mewn Gofal, Chwarae, Dysgu a Datblygiad Plant Lefel 4 a Lefel 5**

Mae Gofal Cymdeithasol Cymru wedi cytuno ar gynnwys y llwybr hwn. Dyma'r unig Lwybr Prentisiaeth yn y sector Gofal, Chwarae, Dysgu a Datblygiad Plant sydd wedi'i gymeradwyo i'w ddefnyddio yng Nghymru ac sy'n gymwys i gael cyllid Medr.

## Cynnwys

[Cynnwys y rhaglen ddysgu 28](#_Toc208593087)

[Gofynion mynediad 28](#_Toc208593088)

[Rhaglen(ni) dysgu llwybr prentisiaethau 29](#_Toc208593089)

[Gofynion ychwanegol eraill 35](#_Toc208593090)

[Cydraddoldeb ac amrywiaeth 36](#_Toc208593091)

[Cyfrifoldebau a hawliau cyflogaeth 37](#_Toc208593092)

[Cyfrifoldebau 37](#_Toc208593093)

[Atodiad 1 38](#_Toc208593094)

## Cynnwys y rhaglen ddysgu

Bydd darpariaeth y rhaglen ddysgu yn cynnwys tair elfen orfodol:

* cymwysterau
* Sgiliau Hanfodol
* hyfforddiant yn y gwaith / y tu allan i’r gwaith.

Cyfanswm y gwerth credyd sylfaenol sydd ei angen ar gyfer Llwybr Lefel 4 - Gofal, Chwarae, Dysgu a Datblygiad Plant - Ymarfer Proffesiynol mewn Gofal, Chwarae, Dysgu a Datblygiad Plant yw 72 credyd (yn dibynnu ar y llwybr a ddilynir).

Cyfanswm y gwerth credyd sylfaenol sydd ei angen ar gyfer Llwybr Lefel 5 - Gofal, Chwarae, Dysgu a Datblygiad Plant - Arwain a Rheoli Gofal, Chwarae, Dysgu a Datblygiad Plant: Ymarfer yw 132 credyd (yn dibynnu ar y llwybr a ddilynir).

## Gofynion mynediad

Mae'r fframwaith ar gyfer Arwain a Rheoli ym maes Gofal, Chwarae, Dysgu a Datblygiad Plant yn addas yn bennaf ar gyfer dysgwyr sydd â phrofiad yn y sector. Mae'r cymhwyster wedi'i gynllunio i helpu dysgwyr dros 19 oed i ymarfer fel arweinwyr a rheolwyr yn y sector.

Rhaid iddynt fod mewn swydd reoli neu arwain tîm/goruchwyliwr sy'n darparu cyfleoedd gwaith go iawn i fodloni gofynion y fframwaith. Efallai y gallent fod yn rheolwr cynorthwyol neu'n Arweinydd Dechrau'n Deg sy'n ceisio gwella eu cyfleoedd i symud ymlaen a chynorthwyo gyda'r gwaith o gynllunio olyniaeth ar gyfer rheolwyr yn eu sefyllfa gyflogaeth.

Efallai y bydd rhai cyflogwyr yn gweld hyn fel cyfle i ddatblygu eu rheolwyr eu hunain yn y dyfodol a chynnig swyddi 'uwch' i'w gweithwyr y gellir rhoi cyfrifoldebau ychwanegol iddynt i gwblhau gofynion y cymwysterau.

Mae cyflawni ar lefel 4 a 5 yn dangos y gallu i nodi a defnyddio dealltwriaeth, dulliau a sgiliau perthnasol i fynd i'r afael â phroblemau cymhleth sydd wedi'u diffinio'n fras. Mae'n cynnwys bod yn gyfrifol am gynllunio a datblygu camau gweithredu yn ogystal ag arfer ymreolaeth a chrebwyll o fewn paramedrau eang. Mae hefyd yn adlewyrchu dealltwriaeth o wahanol safbwyntiau, ymagweddau neu ffyrdd o feddwl a'r rhesymeg y tu ôl iddynt. Bydd angen i ddysgwyr fod yn barod i astudio ar y lefel hon cyn dechrau'r brentisiaeth.

Yn ddelfrydol, dylai dysgwyr fod wedi cwblhau'r Llwybr Prentisiaeth Gofal, Chwarae, Dysgu a Datblygiad Plant ar lefel 2 neu 3, neu unrhyw un o'r hen gymwysterau ar fframwaith cymwysterau Gofal Cymdeithasol Cymru, ac erbyn hyn yn gweithredu fel uwch weithwyr, rheolwyr cynorthwyol / dirprwy reolwyr neu reolwyr. Rhaid i ddysgwyr nad ydynt wedi cwblhau'r cymwysterau hyn fod â phrofiad blaenorol sylweddol o weithio mewn swyddi goruchwylio neu reoli yn y sector.

Mae'r swyddi sy'n dod o dan y llwybr hwn yn cynnwys gweithio gydag oedolion a phlant agored i niwed, felly mae angen iddynt gael gwiriadau manwl glân gan y Gwasanaeth Datgelu a Gwahardd (DBS) (a ddisgrifir yn yr adran gofynion mynediad ar gyfer prentisiaethau lefel 2 a 3). Mae angen amrywiaeth o nodweddion a phriodoleddau personol ar weithwyr yn y sectorau hyn hefyd.

Dylid cynnal asesiad cychwynnol ar gyfer pob dysgwr cyn i'w raglen ddechrau er mwyn nodi'r canlynol:

* a oes gan y dysgwr unrhyw anghenion hyfforddi penodol
* pa gymorth ac arweiniad y gallai fod eu hangen arnynt wrth weithio tuag at eu cymhwyster
* y math a'r lefel briodol o gymhwyster.

Mae'n debygol iawn y gofynnir i ddysgwyr ymgymryd â Phrofion Sgiliau Hanfodol mewn Cymraeg (WEST) ar gyfer Cymraeg neu Saesneg, a Chymhwyso Rhif. Nid yw'r rhain wedi'u bwriadu fel rhwystr i fynediad, ond i helpu i ddeall gallu'r dysgwr i gyflawni'r rhaglen ac i deilwra'r cynllun dysgu unigol i ddiwallu ei anghenion ei hun ac anghenion y cyflogwr, gan ystyried unrhyw addasiadau rhesymol y gallai fod eu hangen. Bydd dysgwyr yn cael eu cefnogi i ddatblygu sgiliau cyfathrebu a chymhwyso rhif sy'n briodol i swyddogaeth eu rôl, os nad ydynt eisoes yn meddu ar y cymwysterau perthnasol.

Ceir prosesau i sicrhau nad yw dysgwyr sydd â gwybodaeth, cymwysterau a phrofiad blaenorol perthnasol dan anfantais o ganlyniad i orfod ailadrodd dysgu. Bydd darparwyr hyfforddiant/colegau a chyrff dyfarnu yn gallu rhoi cyngor ar y rheolau presennol ar gyfer achredu dysgu blaenorol a chydnabod profiad blaenorol. Gall hyn fod yn arbennig o berthnasol os yw'r dysgwr yn newid meysydd gwasanaeth e.e. o wasanaethau gofal cymdeithasol i blant i ofal plant. Gan y bydd dysgwyr eisoes yn gweithio yn y sector neu wedi gweithio yn y sector yn ddiweddar, gallant wneud cais i gael cydnabod eu profiad yn ffurfiol gan gorff dyfarnu a bydd hyn yn cyfrif tuag at y cymwysterau yn y llwybr hwn.

## Rhaglen(ni) dysgu llwybr prentisiaethau

**Lefel 4: Gofal, Chwarae, Dysgu a Datblygiad Plant - Ymarfer Proffesiynol mewn Gofal, Chwarae, Dysgu a Datblygiad Plant**

**Llwybrau**

Rhaid i gyfranogwyr ennill un o'r cymwysterau Gwybodaeth a Chymhwysedd / Ymarfer isod, gyda'r opsiwn ychwanegol o Baratoi ar gyfer Arwain a Rheoli ym maes Gofal, Chwarae, Dysgu, a Datblygiad Plant ar Lefel 4.

1. Lefel 4 Ymarfer Proffesiynol mewn **Gofal, Chwarae, Dysgu a Datblygiad Plant (Gweithio gyda theuluoedd a gofalwyr i ddatblygu sgiliau magu plant)**

|  |  |  |  |  |  |
| --- | --- | --- | --- | --- | --- |
| Corff dyfarnu | Rhif y cymhwyster | Gwerth Credydau | Cyfanswm oriau'r cymhwyster | Cymhwysedd / Gwybodaeth / Cyfunol | Cymhwyster  asesiad  iaith/  ieithoedd |
| City and Guilds | C00/3933/4 | 64 | 640 | Cyfun | Saesneg-Cymraeg |

2. Lefel 4 Ymarfer Proffesiynol mewn **Gofal, Chwarae, Dysgu a Datblygiad Plant (Gweithio gyda Phlant ag Anghenion Lleferydd, Iaith a Chyfathrebu)**

|  |  |  |  |  |  |
| --- | --- | --- | --- | --- | --- |
| Corff dyfarnu | Rhif y cymhwyster | Gwerth Credydau | Cyfanswm oriau'r cymhwyster | Cymhwysedd / Gwybodaeth / Cyfunol | Cymhwyster  asesiad  iaith/  ieithoedd |
| City and Guilds | C00/3933/4 | 64 | 640 | Cyfun | Saesneg-Cymraeg |

3. Lefel 4 Ymarfer Proffesiynol mewn **Gofal, Chwarae, Dysgu a Datblygiad Plant (Cydnabod a Chefnogi Plant ag Anghenion Dysgu Ychwanegol (ADY))**

|  |  |  |  |  |  |
| --- | --- | --- | --- | --- | --- |
| Corff dyfarnu | Rhif y cymhwyster | Gwerth Credydau | Cyfanswm oriau'r cymhwyster | Cymhwysedd / Gwybodaeth / Cyfunol | Cymhwyster  asesiad  iaith/  ieithoedd |
| City and Guilds | C00/3933/4 | 60 | 600 | Cyfun | Saesneg-Cymraeg |

**4.** **Lefel 4 Ymarfer Proffesiynol mewn Gofal, Chwarae, Dysgu a Datblygiad Plant (Paratoi ar gyfer Arwain a Rheoli ym maes Gofal, Chwarae, Dysgu a Datblygiad Plant) ac un o'r cymwysterau o 1 - 3 uchod**

|  |  |  |  |  |  |
| --- | --- | --- | --- | --- | --- |
| Corff dyfarnu | Rhif y cymhwyster | Gwerth Credydau | Cyfanswm oriau'r cymhwyster | Cymhwysedd / Gwybodaeth / Cyfunol | Cymhwyster  asesiad  iaith/  ieithoedd |
| City and Guilds | C00/1249/8 | 60 | 600 | Gwybodaeth | Saesneg-Cymraeg |

Gweler [Atodiad 1](bookmark://Annex_1) am y berthynas rhwng y cymwysterau Gwybodaeth a Chymhwysedd / Ymarfer.

**Sgiliau Hanfodol Cymru (ESW)**

Saesneg-Cymraeg yw ieithoedd asesu cymwysterau Sgiliau Hanfodol Cymru

|  |  |  |
| --- | --- | --- |
| Lefel 4: **Gofal, Chwarae, Dysgu a Datblygiad Plant - Ymarfer Proffesiynol mewn Gofal, Chwarae, Dysgu a Datblygiad Plant** | Lefel | Gwerth credyd isaf |
| Cyfathrebu | 2 | 6 |
| Cymhwyso Rhif | 2 | 6 |
| Llythrennedd Digidol **(Dewisol)** | 2 | 6 |

**Hyfforddiant yn y gwaith / y tu allan i’r gwaith.**

|  |  |  |
| --- | --- | --- |
| Llwybr | Isafswm Oriau hyfforddiant Yn y Gwaith | Isafswm Oriau hyfforddiant Y Tu Allan i’r Gwaith |
| Lefel 4: **Gofal, Chwarae, Dysgu a Datblygiad Plant - Ymarfer Proffesiynol mewn Gofal, Chwarae, Dysgu a Datblygiad Plant** | 300 | 300 |

Manylion Cymhwyster Yn y Gwaith / y Tu Allan i’r Gwaith (Isafswm credyd ac oriau).

Mae cyfanswm credydau Gwybodaeth a Chymhwysedd / Ymarfer yn isafswm o 60 credyd gydag opsiwn o 60 credyd Gwybodaeth. Gyda'r cymwysterau ESQ gofynnol yn 12 credyd, mae gan y llwybr hwn isafswm sgôr credyd o 132 credyd.

Cyfanswm yr oriau hyfforddi - sy'n cynnwys dysgu yn y gwaith a’r tu allan i’r gwaith ar gyfer y Llwybr hwn yw 600 o oriau hyfforddi (dros 18 mis o leiaf).

Manylion Sgiliau Hanfodol Yn y Gwaith / y Tu Allan i’r Gwaith (isafswm credyd ac oriau)

* 6 credyd / 45 GLH Lefel 2 Sgiliau Hanfodol Cymru Cyfathrebu
* 6 credyd / 45 GLH Lefel 2 Sgiliau Hanfodol Cymru Cymhwyso Rhif
* 6 credyd / 45 GLH Lefel 2 Sgiliau Hanfodol Cymru Llythrennedd Digidol **(Dewisol)**

**Swyddi**

|  |  |
| --- | --- |
| **Swydd** | **Disgrifiad o’r swydd** |
| Gweithiwr gofal dydd | Mae ymarferwyr yn darparu gofal dydd i blant mewn rôl oruchwylio neu mewn rôl sydd ddim yn cael ei goruchwylio. |
| Dirprwy reolwr creche / gofal dydd | Byddai'r uwch weithiwr yn ysgwyddo cyfrifoldebau arbenigol neu ychwanegol yn y ddarpariaeth gofal dydd. Mae’n bosibl y byddai’r uwch ymarferydd hefyd yn gweithredu ar ran y rheolwr pan na fyddai'n bresennol. Y dirprwy reolwr fyddai’n gyfrifol am ddirprwyo ar ran y rheolwr i bennu’r cyfeiriad a threfnu bod y ddarpariaeth gofal dydd yn cael ei rhedeg yn effeithiol. Mae’n bosibl mai’r dirprwy reolwr fyddai’r “person â chyfrifoldeb”. |
| Gweithiwr Gofal Dydd Sesiynol / Cyn Ysgol | Mae’r gweithwyr yn darparu gofal dydd i blant mewn rôl oruchwylio neu mewn rôl sydd ddim yn cael ei goruchwylio. |
| Dirprwy reolwr gofal dydd sesiynol / cyn ysgol | Byddai'r uwch ymarferydd yn ysgwyddo cyfrifoldebau arbenigol neu ychwanegol yn y ddarpariaeth. Mae’n bosibl y byddai’r uwch ymarferydd hefyd yn gweithredu ar ran y rheolwr pan na fyddai'n bresennol. Y dirprwy reolwr fyddai’n gyfrifol am ddirprwyo ar ran y rheolwr i bennu’r cyfeiriad a threfnu bod y lleoliad/darpariaeth yn cael ei rhedeg yn effeithiol. Mae’n bosibl mai’r dirprwy reolwr fyddai’r “person â chyfrifoldeb”. |

**Symud ymlaen**

**Symud ymlaen i'r brentisiaeth**

Mae'r llwybr wedi cael ei ddatblygu i ddarparu cwmpas ac ehangder i'r rheini sydd mewn rolau arwain a rheoli yn y sector ac sy'n symud i rolau o'r fath.

Fel canllaw, gall dysgwyr ymuno o amrywiaeth o lwybrau, gan gynnwys:

* prentisiaethau (lefel 3)
* drwy gymwysterau eraill
* profiad gwaith
* diweithdra ond gyda phrofiad blaenorol cysylltiedig mewn blynyddoedd cynnar a gofal plant
* Diplomâu NVQ/FfCCh ar lefelau 3 a 4 neu gymwysterau gwybodaeth sy'n berthnasol i iechyd a gofal cymdeithasol (e.e. o golegau neu brifysgolion)

**Symud ymlaen o'r brentisiaeth**

Gall dysgwyr symud ymlaen o'r llwybr hwn i gymwysterau pellach sy'n benodol i'w gwaith. Mae amrywiaeth eang o gymwysterau ar gael i'w defnyddio yn y sector blynyddoedd cynnar a gofal plant. Gall y rhain gynnwys cymwysterau arbenigol ar unrhyw lefel, Tystysgrifau neu Ddiplomâu Addysg Uwch, gradd sylfaen neu gyrsiau gradd mewn blynyddoedd cynnar a gofal plant neu addysg a hyfforddiant arall sy'n gysylltiedig â gwaith i gefnogi datblygiad proffesiynol parhaus.

**Lefel 5: Arwain a Rheoli ym maes Gofal, Chwarae, Dysgu a Datblygiad Plant: Ymarfer**

**Llwybrau**

Rhaid i ddysgwyr ennill y cymwysterau Gwybodaeth a Chymhwysedd / Ymarfer isod:

Lefel 4 - **Paratoi ar gyfer Arwain a Rheoli ym maes Gofal, Chwarae, Dysgu, a Datblygiad Plant**

|  |  |  |  |  |  |
| --- | --- | --- | --- | --- | --- |
| Corff dyfarnu | Rhif y cymhwyster | Gwerth Credydau | Cyfanswm oriau'r cymhwyster | Cymhwysedd / Gwybodaeth / Cyfunol | Cymhwyster  asesiad  iaith/  ieithoedd |
| City and Guilds | C00/1249/8 | 60 | 600 | Gwybodaeth | Saesneg-Cymraeg |

Lefel 5 - **Arwain a Rheoli ym maes Gofal, Chwarae, Dysgu a Datblygiad Plant: Ymarfer**

|  |  |  |  |  |  |
| --- | --- | --- | --- | --- | --- |
| Corff dyfarnu | Rhif y cymhwyster | Gwerth Credydau | Cyfanswm oriau'r cymhwyster | Cymhwysedd / Gwybodaeth / Cyfunol | Cymhwyster  asesiad  iaith/  ieithoedd |
| City and Guilds | C00/1249/7 | 120 | 1200 | Cymhwysedd | Saesneg-Cymraeg |

**Sgiliau Hanfodol Cymru (ESW)**

Saesneg-Cymraeg yw ieithoedd asesu cymwysterau Sgiliau Hanfodol Cymru

|  |  |  |
| --- | --- | --- |
| Lefel 5: Arwain a Rheoli ym maes Gofal, Chwarae, Dysgu a Datblygiad Plant: Ymarfer | Lefel | Gwerth credyd isaf |
| Cyfathrebu | 2 | 6 |
| Cymhwyso Rhif | 2 | 6 |
| Llythrennedd Digidol **Dewisol** | 2 | 6 |

**Hyfforddiant yn y gwaith / y tu allan i’r gwaith.**

|  |  |  |
| --- | --- | --- |
| Llwybr | Isafswm Oriau hyfforddiant Yn y Gwaith | Isafswm Oriau hyfforddiant Y Tu Allan i’r Gwaith |
| Lefel 5: Arwain a Rheoli ym maes Gofal, Chwarae, Dysgu a Datblygiad Plant: Ymarfer | 1200 | 600 |

Manylion Sgiliau Hanfodol Yn y Gwaith / y Tu Allan i’r Gwaith (isafswm credyd ac oriau)

* 6 credyd / 45 GLH Lefel 2 Sgiliau Hanfodol Cymru Cyfathrebu
* 6 credyd / 45 GLH Lefel 2 Sgiliau Hanfodol Cymru Cymhwyso Rhif
* 6 credyd / 45 GLH Lefel 2 Sgiliau Hanfodol Cymru Llythrennedd Digidol **(Dewisol)**

## Gofynion ychwanegol eraill

Mae angen gwiriadau DBS manwl ac efallai y bydd rhai troseddau'n atal dysgwyr rhag gweithio yn y sectorau hyn.

**Rolau**

Ewch i [fframwaith cymwysterau](https://gofalcymdeithasol.cymru/cymwysterau-ac-ariannu/fframwaith-cymwysterau) Gofal Cymdeithasol Cymru ar gyfer swyddi penodol ym maes gofal plant. Bydd hwn yn egluro pa gymwysterau sy'n ofynnol ar gyfer ymarfer.

**Lefel 5 Gofal, Chwarae, Dysgu a Datblygiad Plant**

|  |  |
| --- | --- |
| **Swydd** | **Disgrifiad o’r swydd** |
| Arweinydd / Rheolwr / Person â chyfrifoldeb gyda Dechrau'n Deg | Fel arfer, rheolwr neu arweinydd lleoliad Dechrau’n Deg fydd y “person â chyfrifoldeb” hefyd, a bydd yn rheoli’r lleoliad yn uniongyrchol. Mae’n bosibl mai ef/hi fydd yr Unigolyn Cyfrifol hefyd |

**Symud ymlaen**

**Symud ymlaen i'r brentisiaeth**

Mae'r llwybr wedi cael ei ddatblygu i ddarparu cwmpas ac ehangder i'r rheini sydd mewn rolau arwain a rheoli yn y sector ac sy'n symud i rolau o'r fath.

Fel canllaw, gall dysgwyr ymuno o amrywiaeth o lwybrau, gan gynnwys:

* prentisiaethau (lefel 3) a Llwybrau Ymarfer Proffesiynol Lefel 4
* drwy gymwysterau eraill (er enghraifft mewn rheoli)
* profiad gwaith
* diweithdra ond gyda phrofiad blaenorol cysylltiedig mewn blynyddoedd cynnar a gofal plant
* Diplomâu NVQ/FfCCh ar lefelau 3 a 4 neu gymwysterau gwybodaeth sy'n berthnasol i iechyd a gofal cymdeithasol (e.e. o golegau neu brifysgolion)

**Symud ymlaen o'r brentisiaeth**

Gall dysgwyr symud ymlaen o'r llwybr hwn i gymwysterau pellach sy'n benodol i'w gwaith. Mae amrywiaeth eang o gymwysterau ar gael i'w defnyddio yn y sector blynyddoedd cynnar a gofal plant. Gall y rhain gynnwys cymwysterau arbenigol ar unrhyw lefel, Tystysgrifau neu Ddiplomâu Addysg Uwch, gradd sylfaen neu gyrsiau gradd mewn blynyddoedd cynnar a gofal plant neu addysg a hyfforddiant arall sy'n gysylltiedig â gwaith i gefnogi datblygiad proffesiynol parhaus.

Mae'r brentisiaeth Lefel 5 yn cronni 120 credyd y gellir eu hystyried tuag at astudiaeth Addysg Uwch.

## Cydraddoldeb ac amrywiaeth

Mae Llywodraeth Cymru wedi ymrwymo i Gymru sy'n fwy cyfartal, drwy weithredu Deddf Llesiant Cenedlaethau'r Dyfodol. Hefyd, mae Llywodraeth Cymru hefyd yn “credu y dylai pob person gael ei drin yn deg, ac rydym yn gweithio tuag at Gymru fwy cyfartal, gwlad sy'n sicrhau mynediad cyfartal at wasanaethau, sy'n mynd i'r afael ag anghydraddoldeb a gwahaniaethu ac sy'n ceisio canlyniadau tecach i'n holl ddinasyddion, sy'n cynnwys cenedlaethau'r presennol a'r dyfodol.” (Jane Hutt AS, Ysgrifennydd y Cabinet dros Gyfiawnder Cymdeithasol, y Trefnydd a'r Prif Chwip: Cynllun Strategol Cydraddoldeb a Hawliau Dynol 2025 i 2029).

Mae'n bwysig bod llwybrau prentisiaeth yn gynhwysol ac yn gallu dangos dull gweithredol o nodi a chael gwared ar rwystrau rhag mynediad a symud ymlaen. Dylai llwybrau hybu cyfle cyfartal rhwng y rheini sy'n rhannu nodweddion gwarchodedig a'r rheini nad ydynt yn eu rhannu, fel y nodir yn Neddf Cydraddoldeb 2010.

Y nodweddion gwarchodedig a nodir yn y Ddeddf Cydraddoldeb yw:

* oedran
* anabledd
* ailbennu rhywedd
* hil
* crefydd neu gred
* rhyw
* cyfeiriadedd rhywiol
* beichiogrwydd a mamolaeth.

Mae priodas a phartneriaeth sifil hefyd wedi'u cynnwys, er dim ond mewn perthynas â'r gofyniad i ddileu gwahaniaethu mewn cyflogaeth.

**Rhaid** i ddarparwyr hyfforddiant a chyflogwyr hefyd gydymffurfio â'r ddyletswydd arall o dan Ddeddf Cydraddoldeb 2010 i sicrhau nad oes gwahaniaethu yn erbyn ymgeiswyr o ran mynediad i'r diwydiant ar sail y naw nodwedd warchodedig hynny. Gellir ystyried addasiadau rhesymol yn unol â gofynion y cymhwyster.

Mae cyrff y sector yn parhau i godi ymwybyddiaeth o'r angen i hyrwyddo cydraddoldeb ac ymarfer gwrth-wahaniaethol ymysg cyflogwyr, darparwyr hyfforddiant a dysgwyr, er mwyn ceisio annog recriwtio lleol i adlewyrchu'r gymuned. Mae data cwblhau prentisiaethau yn rhoi cipolwg ar sut mae prentisiaethau'n adlewyrchu cydraddoldeb ac yn hyrwyddo ymarfer gwrth-wahaniaethol ledled Cymru.

Mae ein gwybodaeth am y farchnad lafur hefyd yn dangos ei bod yr un mor bwysig ein bod yn cynyddu nifer y siaradwyr Cymraeg ym maes gofal plant ac yn gwella mynediad at wasanaethau drwy gyfrwng y Gymraeg drwy’r fenter hon. Bydd hyn yn helpu i fodloni disgwyliad Llywodraeth Cymru mewn perthynas â Cymraeg 2025: Miliwn o Siaradwyr. Gellir gwneud prentisiaethau yng Nghymru yn Gymraeg neu'n ddwyieithog.

Mae gan gyrff cyfrifol y sector ddeunyddiau i hyrwyddo ac ymgysylltu â dysgwyr a chyflogwyr. Mae hyn wedi golygu cynhyrchu deunydd dwyieithog, sy'n hyrwyddo gweithlu cynhwysol a gwrth-wahaniaethol.

## [Cyfrifoldebau a hawliau cyflogaeth](bookmark://ERR)

Nid yw Cyfrifoldebau a Hawliau Cyflogaeth yn orfodol mwyach. Ond argymhellir bod pob dysgwr (yn enwedig y grŵp 16 -18 oed) yn derbyn rhaglen gynefino gan y cwmni.

Mae Gofal Cymdeithasol Cymru wedi cydgynhyrchu [fframwaith cynefino](https://gofalcymdeithasol.cymru/cymwysterau-ac-ariannu/fframweithiau-sefydlu) ar gyfer rheolwyr blynyddoedd cynnar a gofal plant. Mae ar gael i bob rheolwr ei ddefnyddio os ydynt yn newydd i'w rôl, eu gwasanaeth neu eu sefydliad, neu fel datblygiad proffesiynol parhaus.

## Cyfrifoldebau

Cyfrifoldeb y darparwr hyfforddiant a'r cyflogwr yw sicrhau bod gofynion y llwybr hwn yn cael eu cyflawni yn unol â Chanllawiau Prentisiaethau Llywodraeth Cymru/Medr.

**Mae rhagor o wybodaeth ar gael gan Medr.**

## Atodiad 1

**Lefel 4 - Gofal, Chwarae, Dysgu a Datblygiad Plant - Ymarfer Proffesiynol mewn Gofal, Chwarae, Dysgu a Datblygiad Plant**

**Y berthynas rhwng cymwysterau gwybodaeth a chymhwysedd**

Mae'r cymhwyster hwn yn darparu gwybodaeth i ddysgwyr er mwyn iddynt ennill y cymhwyster Cymhwysedd / Ymarfer Proffesiynol mewn Gofal, Chwarae, Dysgu a Datblygiad Plant.

Mae cyfanswm y credydau gwybodaeth yn isafswm o 30 credyd, ac mae'r credydau Cymhwysedd / Ymarfer yn isafswm o 30 credyd. Gyda'r cymwysterau Sgiliau Hanfodol Cymru gofynnol yn 12 credyd, mae gan y llwybr hwn isafswm sgôr credyd o 72, yn dibynnu ar ba lwybr a ddewisir.

Yn ogystal, os dewisir y cymhwyster Lefel 4 Paratoi ar gyfer Arwain a Rheoli, cyfanswm y credydau Gwybodaeth yw 90 credyd ac mae credydau Cymhwysedd / Ymarfer yn isafswm o 30 credyd. Gyda'r cymwysterau Sgiliau Hanfodol Cymru gofynnol yn 12 credyd, mae gan y llwybr hwn isafswm sgôr credyd o 132, yn dibynnu ar ba lwybr a ddewisir.

Mae'r cynnwys yn ymdrin â'r canlynol:

Gorfodol ar gyfer pob llwybr **Ymarfer Proffesiynol**:

* Arwain Ymarfer Proffesiynol sy'n canolbwyntio ar y plentyn
* Sgiliau astudio.

Gorfodol ar gyfer y llwybr **Ymarfer Proffesiynol** a ddewisir:

* Gweithio gyda theuluoedd a gofalwyr i ddatblygu sgiliau rhianta
* Gweithio gyda Phlant ag Anghenion Lleferydd, Iaith a Chyfathrebu (SLCN)
* Adnabod a Chefnogi Plant ag Anghenion Dysgu Ychwanegol (ADY).

Yn orfodol ar gyfer y llwybr **Paratoi ar gyfer Arwain a Rheoli**:

* Arwain ymarfer sy'n canolbwyntio ar y plentyn
* Fframweithiau damcaniaethol ar gyfer arwain a rheoli
* Deall sut mae arwain a rheoli perfformiad tîm yn effeithiol.